Nafarroako Parlamentuko Mahaiak, 2021eko maiatzaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, lanak kanpoan kontratatzeko edo pribatizatzeko Osasun Departamentuak daukan politikari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko maiatzaren 24an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran ahoz erantzun dezan:

2021eko maiatzaren 17an, “trafiko” istripu batean hil zen langile bat; zehazki, banatzaile bat. Daniel Zugasti zuen izena, eta 23 urte zeuzkan. Osasunbidearentzat lan egiten duen garraio-enpresa batean eginen zuen lan. Zehazki, pertsona hori lan-istripu batean hil zen, Nafarroako Odol Bankutik Tuterako Ospitalera odola eta erreaktiboak garraiatzen ari zenean.

Hori dela-eta, honako hau jakin nahi dut:

• Enpresa pribatuek lan horiek egiteko dauzkaten baldintzak kontrolatzeko zailtasunak ikusita, Osasun Departamentuak ba al du asmorik lanak kanpoan kontratatzeko/pribatizatzeko politika berrikusteko?

Iruñean, 2021eko maiatzaren 20an

Foru parlamentaria: Txomin González Martínez